Espiritu Santo

Ti Espiritu Santo ket ti kadakkelan nga isla iti pagilian ti Vanuatu, nga addaan iti kalawa iti 3,955.5 km2 (1,527.2 sq mi) ken ti populasion iti agarup a 40,000 segun ti senso idi 2009. Daytoy ket maitagikua iti purpuro ti Baro a Hebridas iti rehion ti Pasipiko ti Melanesia. Daytoy ket adda iti Probinsia ti Sanma ti Vanuatu. Ti ili ti Luganville, iti abagatan a daya nga aplaya ti Espiritu Santo, ket ti maikadua a kadakkelan a pagtaengan ti Vanuatu ken isu ti probinsial a kapitoliona. Dagiti kalsada ket mapan iti amianan ken laud manipud iti Luganville ngem kaaduan ti isla ket adayo manipud iti limitado a network ti kalsada. Ti kangatuan a pantok ti Vanuatu ket ti 1879 a metro (6165 foot) a Bantay Tabwemasana iti laud-tengnga nga Espiritu Santo. Dagiti nagibasaran Dagiti akinruar a silpo Turismo ti Espirtu Santo